Zooniverse logotipas
**Zooniverse** yra 2009 metais pradėjusi veikti Interneto svetainė, kurioje visi norintys gali vykdyti siūlomus mokslo tyrimus (paieškas, atpažinimą, klasifikaciją ir pan). Zooniverse reikalauja aktyvaus pačių žmonių dalyvavimo ir tuo skiriasi nuo ankstesnių namų projektų, kurie tik panaudodavo savo noru suteikiamus kompiuterio resursus (SETI@home ir kitų). Tai nekomercinis projektas, dalyvių registracija neprivaloma. 2015 m. svetainės turinys buvo pateikiamas anglų, vokiečių bei lenkų kalbomis.

2014 metais Zooniverse bendruomenei priklausė apie milijoną savanorių dalyvių, kurių pateiktos analizės pagrindu išspausdinta daugiau nei 70 mokslinių straipsnių.

Tematika ir užduotys
--------------------

Burbulo pavidalo darinių žymėjimas Spitzer teleskopo nuotraukose.
Zooniverse vykdo astronomijos, ekologijos, ląstelės biologijos ir humanitarinių mokslų tyrimus.

Dalyviams siūloma atsakyti į klausimus apie rodomos galaktikos formą (morfologiją), suskaičiuoti Mėnulio paviršiaus nuotraukoje matomus kraterius, analizuoti Saulės karūnos struktūras, pagal netiesioginius teleskopų duomenis (šviesio kreives) ieškoti kitoms žvaigždžių sistemoms priklausančių planetų, versti senovės graikų kalba parašytus dokumentus, stebėti laboratorijoje auginamų kirminų (nematodų) elgseną, sužymėti nuotraukoje banginio uodegos dalis (vėlesnei analizei kompiuteriu) ir kitos panašios užduotys. 2015 m. buvo siūlomi 33 įvairūs projektai.

Įvadinis apmokymas prieš pradedant dirbti užtrunka vos keletą minučių. Jame trumpai paaiškinama, ką reikia pastebėti ir kokiu būdu vartotojo sąsajoje pastebėtus dalykus pažymėti. Pavienio žmogaus klaidos analizės tikslumui mažai teturi įtakos, nes išvada priimama tik, jei ją nepriklausomai pateikia daug įvairios patirties naudotojų. Dalyviai taip pat gali juos sudominusias nuotraukas aptarti diskusijoje.

Nauji mokslo projektai gali būti registruojami ir kuriami pačioje svetainėje per vartotojui draugišką sąsają, tačiau vėliau turi būti patvirtinti. Vėliausiai po dvejų metų per Zooniverse gauti rezultatai turi būti prieinami visiems.

2015 m. Zooniverse buvo didžiausia, populiariausia bei sėkmingiausia tokio tipo svetainė. Projektą tvarko bei prižiūri Oksfordo universitetas bei Adler planetariumo grupė.

Nuorodos
--------

* – Zooniverse pagrindinis tinklalapis
* – projekto apžvalgos tinklalapis

Šaltiniai
---------

1. ↑  Shannon Hall (17 February 2014). „Zooniverse Reaches One Million Volunteers". Universe Today. Nuoroda tikrinta 26 November 2014.
2. ↑  „Publications". Zooniverse. Nuoroda tikrinta 21 August 2013.
3. ↑  Krevans; Fortson; Brusuelas (4 December 2012). „Crowdsourcing ancient texts". IAS, University of Minnesota. Suarchyvuotas originalas 2012-12-27. Nuoroda tikrinta 4 December 2012. `{{cite web}}`: Nežinomas parametras `|last-author-amp=` ignoruotas (`|name-list-style=` suggested) (pagalba)
4. ↑  „Spiral, barred, elliptical and irregular: computers automatically classify galaxy shapes". RAS. 2 June 2010. Nuoroda tikrinta 24 August 2011.
5. ↑  Geere, Duncan (24 May 2010). „Science Crowdsourcing a map of the moon". Wired. Suarchyvuotas originalas 2011-11-07. Nuoroda tikrinta 23 August 2011.
6. ↑  „NASA Invites Public to Take Virtual Walk On The Moon". NASA. 11 May 2010. Suarchyvuotas originalas 2010-11-25. Nuoroda tikrinta 23 August 2011.
7. ↑  „Humankind sees the Sun as never before". UKSA. 7 February 2011. Nuoroda tikrinta 24 August 2011.
8. ↑  „NASA's Kepler Mission Announces Next Data Release to Public Archive". NASA. 12 August 2011. Suarchyvuotas originalas 2011-09-16. Nuoroda tikrinta 23 August 2011.
9. ↑
10. ↑  Boyle, Alan (28 July 2011). „Help scientists decipher 'lost' gospel". MSNBC. Suarchyvuotas originalas 2012-09-22. Nuoroda tikrinta 24 August 2011.
11. ↑  Armchair archaeologists asked to decipher ancient papyri (Wired UK) Archyvuota kopija 2014-02-22 iš Wayback Machine projekto.
12. ↑  „Zooniverse:Worm Watch Lab". Scientific American. Nuoroda tikrinta 28 November 2013.
13. ↑  MRC Centenary | The Worm Watch Lab Archyvuota kopija 2015-07-06 iš Wayback Machine projekto.
14. ↑  Zooniverse projektų kūrimo taisyklės,
15. ↑  „New Zooniverse projects – Bat Detective and Click to Cure". European Space Education Resource Office. 30 October 2012. Suarchyvuotas originalas 2014-10-14. Nuoroda tikrinta 8 October 2014.
16. ↑  Johnson, Steve (29 January 2014). „Want to aid science? You can Zooniverse". *Chicago Tribune*. Nuoroda tikrinta 2014-09-14.